title: Direktiva Komisije 2009/85/EZ od 29. srpnja 2009. o izmjeni Direktive 98/8/EZ Europskog parlamenta i Vijeća radi uvrštenja kumatetralila kao aktivne tvari u njezin Prilog I.  Tekst značajan za EGP

text:
                  03/Sv. 69

                  HR

                  Službeni list Europske unije

                  95

            32009L0085

                  L 198/28

                  SLUŽBENI LIST EUROPSKE UNIJE

            DIREKTIVA KOMISIJE 2009/85/EZ
      od 29. srpnja 2009.
      o izmjeni Direktive 98/8/EZ Europskog parlamenta i Vijeća radi uvrštenja kumatetralila kao aktivne tvari u njezin Prilog I.
      (Tekst značajan za EGP)
      KOMISIJA EUROPSKIH ZAJEDNICA,
      uzimajući u obzir Ugovor o osnivanju Europske zajednice,
      uzimajući u obzir Direktivu 98/8/EZ Europskog parlamenta i Vijeć a od 16. veljače 1998. o stavljanju biocidnih pripravaka na tržište (1), a posebno njezin članak 16. stavak 2. drugi podstavak,
      budući da:

                  (1)

                  Uredbom Komisije (EZ) br. 1451/2007 od 4. prosinca 2007. o drugoj fazi desetogodišnjeg radnog programa iz članka 16. stavka 2. Direktive 98/8/EZ Europskog parlamenta i Vijeća o stavljanju biocidnih pripravaka na tržište (2) utvrđen je popis aktivnih tvari koje treba ocijeniti s obzirom na njihovo moguće uvrštenje u prilog I., I.A ili I.B Direktivi 98/8/EZ. Taj popis uključuje kumatetralil.

                  (2)

                  Na temelju Uredbe (EZ) br. 1451/2007, kumatetralil je ocijenjen u skladu s člankom 11. stavkom 2. Direktive 98/8/EZ o korištenju pripravka 14, rodenticida, kako je utvrđeno u Prilogu V. Direktivi 98/8/EZ.

                  (3)

                  Državom članicom izvjestiteljicom imenovana je Danska koja je izvješće nadležnog tijela zajedno s preporukom podnijela Komisiji 29. rujna 2005. u skladu s člankom 14. stavcima 4. i 6. Uredbe (EZ) br. 1451/2007.

                  (4)

                  Izvješće nadležnog tijela pregledale su države članice i Komisija. U skladu s člankom 15. stavkom 4. Uredbe (EZ) br. 1451/2007, nalazi tog pregleda uneseni su u izvješće o ocjeni u okviru Stalnog odbora za biocidne pripravke 20. veljače 2009.

                  (5)

                  Iz provedenih ispitivanja proizlazi da se za biocidne pripravke koji se koriste kao rodenticidi i sadrže kumatetralil može očekivati da neće predstavljati rizik za ljude osim slučajnih incidenata kod djece. Utvrđen je rizik u pogledu neciljnih životinja. Međutim, kumatetralil se za sada smatra bitnim zbog javnog zdravlja i higijene. Stoga je opravdano uvrstiti kumatetralil u Prilog I. kako bi se osiguralo da se u svim državama članicama dozvole za biocidne pripravke koji se koriste kao rodenticidi i sadrže kumatetralil mogu odobriti, izmijeniti ili poništiti u skladu s člankom 16. stavkom 3. Direktive 98/8/EZ.

                  (6)

                  U svjetlu nalaza izvješća o ocjeni, za pripravke koji sadrže kumatetralil i koriste se kao rodenticidi primjereno je zahtijevati primjenu posebnih mjera za ublažavanje rizika na razini izdavanja dozvola. Te mjere treba usmjeriti na ograničavanje rizika primarne i sekundarne izloženosti ljudi i neciljnih životinja. U tom smislu, potrebno je sustavno uvesti određena ograničenja kao što su najveća koncentracija, zabrana stavljanja na tržište aktivne tvari u pripravcima koji nisu spremni za uporabu i uporaba agensa koji uzrokuje averziju, dok ostale uvjete države članice trebaju postavljati za svaki slučaj posebno.

                  (7)

                  Zbog utvrđenih rizika, kumatetralil treba uvrstiti u Prilog I. na samo pet godina i treba biti podvrgnut usporednoj ocjeni rizika u skladu s drugim podstavkom članka 10. stavka 5. točke (i) Direktive 98/8/EZ prije ponovnog uvrštenja u Prilog I.

                  (8)

                  Bitno je da se odredbe ove Direktive primjenjuju istodobno u svim državama članicama kako bi se na tržištu osiguralo jednako postupanje s biocidnim pripravcima koji sadrže aktivnu tvar kumatetralil te isto tako olakšalo pravilno funkcioniranje tržišta biocidnih pripravaka općenito.

                  (9)

                  Prije uvrštenja aktivne tvari u Prilog I., državama članicama i zainteresiranim stranama treba osigurati razuman vremenski rok kako bi im se omogućila priprema za udovoljavanje novim zahtjevima koje to uvrštenje donosi i kako bi se osiguralo da podnositelji zahtjeva koji su pripremili dokumentaciju mogu u potpunosti iskoristiti desetogodišnje razdoblje zaštite podataka koje, u skladu s člankom 12. stavkom 1. točkom (c) podtočkom ii. Direktive 98/8/EZ, počinje od dana uvrštenja.

                  (10)

                  Nakon uvrštenja, državama članicama treba omogućiti razuman rok za provedbu članka 16. stavka 3. Direktive 98/8/EZ, a posebno za odobravanje, izmjenu ili poništenje dozvola za biocidne pripravke u vrsti pripravka 14 koji sadrže kumatetralil kako bi osigurale njihovu usklađenost s Direktivom 98/8/EZ.

                  (11)

                  Direktivu 98/8/EZ stoga treba na odgovarajući način izmijeniti.

                  (12)

                  Mjere predviđene u ovoj Direktivi u skladu su s mišljenjem Stalnog odbora za biocidne pripravke,

            DONIJELA JE OVU DIREKTIVU:
      Članak 1.
      Prilog I. Direktivi 98/8/EZ mijenja se u skladu s Prilogom ovoj Direktivi.
      Članak 2.
      1.   Države članice najkasnije do 30. lipnja 2010. donose i objavljuju zakone i druge propise potrebne za usklađivanje s ovom Direktivom.
      One te odredbe primjenjuju od 1. srpnja 2011.
      Kad države članice donose ove odredbe, one sadržavaju uputu na ovu Direktivu ili se uz njih navodi takva uputa. Načine tog upućivanja određuju države članice.
      2.   Države članice Komisiji dostavljaju tekst glavnih odredaba nacionalnog prava koje donesu u području na koje se odnosi ova Direktiva.
      Članak 3.
      Ova Direktiva stupa na snagu dvadesetog dana od dana objave u Službenom listu Europske unije.
      Članak 4.
      Ova je Direktiva upućena državama članicama.

         Sastavljeno u Bruxellesu 29. srpnja 2009.

               Za Komisiju

            Stavros DIMAS

               Član Komisije

         (1)  SL L 123, 24.4.1998., str. 1.

         (2)  SL L 325, 11.12.2007., str. 3.

         PRILOG
         U Prilog I. Direktivi 98/8/EZ umeće se sljedeći unos „Br. 28”:

                     Br.

                     Opći naziv

                     Naziv IUPAC Identifikacijske oznake

                     Najmanja čistoća aktivne tvari u biocidnom pripravku koji se stavlja na tržište

                     Datum uvrštenja

                     Rok za usklađivanje s člankom 16. stavkom 3. (osim za pripravke koji sadrže više od jedne aktivne tvari za koje je krajnji rok za usklađivanje s člankom 16. stavkom 3. utvrđen u posljednjoj odluci o uvrštenju koja se odnosi na dotičnu aktivnu tvar)

                     Datum isteka uvrštenja

                     Vrsta pripravka

                     Posebne odredbe (*)

                     „28.

                     Kumatetralil

                     Kumatetralil
                     EZ br.: 227-424-0
                     CAS br.: 5836-29-3

                     980  g/kg

                     1. srpnja 2011.

                     30. lipnja 2013.

                     30. lipnja 2016.

                     14

                     S obzirom na utvrđeni rizik za neciljne životinje, prije ponovnog uvrštenja u ovaj Prilog, aktivna tvar podvrgava se usporednoj ocjeni rizika u skladu s drugim podstavkom članka 10. stavka 5. točke i. Direktive 98/8/EZ.
                     Države članice osiguravaju da dozvole podliježu sljedećim uvjetima:

                                 1.

                                 Nazivna koncentracija aktivne tvari u pripravcima osim u rasutim mamcima ne prelazi 375 mg/kg, a dozvola se izdaje samo za pripravke spremne za uporabu.

                                 2.

                                 Pripravci sadrže agens koji uzrokuje averziju i, prema potrebi, boju.

                                 3.

                                 Primarna kao i sekundarna izloženost ljudi, neciljnih životinja i okoliša minimalne su zbog poštovanja i primjene svih primjerenih i dostupnih mjera za ublažavanje rizika. Između ostalog, te mjere obuhvaćaju ograničenje na isključivo profesionalnu uporabu, određivanje najveće veličine pakovanja i utvrđivanje obvezne uporabe sigurnih kutija za mamce koje nije moguće slučajno otvoriti.”

            (*)  Za provedbu općih načela Priloga VI., sadržaj i zaključci izvješća o ocjeni nalaze se na internetskoj stranici Komisije: http://ec.europa.eu/comm/environment/biocides/index.htm


title: 77/98/EEZ: Direktiva Vijeća od 21. prosinca 1976. o izmjeni direktiva 64/432/EEZ, 72/461/EEZ i 72/462/EEZ o zdravstvenim i veterinarskim problemima

text:
               03/Sv. 032

               HR

               Službeni list Europske unije

               3

         31977L0098

               L 026/81

               SLUŽBENI LIST EUROPSKE UNIJE

               21.12.1976.

      DIREKTIVA VIJEĆA

   od 21. prosinca 1976.
   o izmjeni direktiva 64/432/EEZ, 72/461/EEZ i 72/462/EEZ o zdravstvenim i veterinarskim problemima
   (77/98/EEZ)
   VIJEĆE EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice, a posebno njegove članke 43. i 100.,
   uzimajući u obzir prijedlog Komisije,
   uzimajući u obzir mišljenje Europskog parlamenta (1),
   uzimajući u obzir mišljenje Gospodarskoga i socijalnoga odbora (2),
   budući da je prilikom proširenja Zajednice Danskoj, Irskoj i Ujedinjenoj Kraljevini bilo odobreno, odstupanjem od postojećih propisa Zajednice, zadržati u određenoj mjeri svoje nacionalne propise iz područja veterinarstva;
   budući da posebni dogovori koji se primjenjuju na ove tri države članice uključeni u odredbe članaka 104. i 105. Akta o pristupanju (3); budući da su slične odredbe, koje su logičan nastavak izvornih odredbi, uključene u kasnije donesene akte Vijeća; budući da su u tom smislu doneseni članak 13. Direktive Vijeća 72/461/EEZ od 12. prosinca 1972. o zdravstvenim problemima koji utječu na trgovinu svježim mesom unutar Zajednice (4) i članak 33. Direktive Vijeća 72/462/EEZ od 12. prosinca 1972. o problemima u vezi sa zdravstvenim i veterinarskim pregledima pri uvozu goveda, svinja te svježeg mesa iz trećih zemalja (5); ove dvije Direktive bile su zadnje izmijenjene Direktivom 75/379/EEZ (6);
   budući da članak 106. Akta o pristupanju i druge gore navedene odredbe predviđaju da Komisija treba podnijeti Vijeću najkasnije do 1. srpnja 1976. izviješće i prema potrebi odgovarajuće prijedloge s ciljem pronalaženja rješenja za problem ovih odstupanja;
   budući da donesena rješenja ne smiju ugroziti dostignuti zdravstveni standard i moraju osigurati, koliko je to moguće, slobodno kretanje životinja i mesa;
   budući da je, u pogledu svježe govedine i teletine, rizik od širenja bolesti nedvojbeno manji od onog koji je prisutan u prometu živim životinjama; budući da, nadalje, uvjeti koji uređuju promet mesom prema postojećim direktivama isključuju potrebu za daljnjim posebnim jamstvima;
   budući da je, u pogledu živih životinja, potrebno postupno uvesti jedinstveni sustav za sve države članice, koji radi razliku između različitih kategorija životinja sukladno riziku koji one predstavljaju, i uzeti u obzir potrebu za širenjem trgovine na temelju postojećih uzoraka; budući da je potrebno odgovarajuće izmijeniti Direktivu Vijeća 64/432/EEZ od 26. lipnja 1964. o zdravstvenim problemima životinja koji utječu na promet govedima i svinjama unutar Zajednice (7), kako je zadnje izmijenjena Direktivom 75/379/EEZ;
   budući da mora biti moguće da za uvoz iz trećih zemalja u određene države članice vrijede odredbe stroge najmanje kao one koje se trenutačno primjenjuju u tim državama članicama;
   budući da propisi Zajednice koji se odnose posebno na bolest slinavke i šapa i svinjsku kugu moraju omogućiti pronalaženje zajedničkog i potpunog rješenja za sve ove probleme;
   budući da bi bilo opravdano predvidjeti posebno prijelazno razdoblje za Irsku i Ujedinjenu Kraljevinu u pogledu Sjeverne Irske, koje bi im omogućilo izradu izmjena potrebnih za provedbu propisa Zajednice;
   budući da se čini da je primjereno, u svjetlu stečenog iskustva, proširiti uporabu brzog i učinkovitog postupka za uvođenje tehničkih izmjena nekih odredbi ili za određivanje pravila za provedbu,
   DONIJELO JE OVU DIREKTIVU:
   Članak 1.
   Od 1. siječnja 1977., tekst članka 13. Direktive 72/461/EEZ zamjenjuje se sljedećim:

      „Članak 13.
      Do 31. prosinca 1982., Irska i Ujedinjena Kraljevina u pogledu Sjeverne Irske moći će za uvoz svježeg mesa zadržati svoje nacionalne propise u vezi sa zaštitom protiv bolesti slinavke i šapa uz poštovanje općih odredbi Ugovora.
      Do 31. prosinca 1977., Danska, Irska i Ujedinjena Kraljevina moći će za uvoz svježeg mesa zadržati svoje nacionalne propise u vezi sa zaštitom protiv svinjske kuge uz poštovanje općih odredaba Ugovora.”

   Članak 2.
   Sljedeći članak 4.a umeće se u Direktivu 64/432/EEZ:

      „Članak 4.a
      Do 31. prosinca 1982., u vezi s uvozom životinja za rasplod, uzgoj i klanje iz drugih država članica, Irska i Ujedinjena Kraljevina u pogledu Sjeverne Irske moći će zadržati svoje nacionalne propise vezane uz zaštitu protiv bolesti slinavke i šapa uz poštovanje općih odredaba Ugovora.
      Vijeće, djelujući jednoglasno na prijedlog Komisije, koji treba predložiti prije 1. srpnja 1977., usvojit će prije 1. siječnja 1978. sve izmjene Priloga A, B i C Direktivi 64/432/EEZ ili sve druge mjere, uključujući odredbe koje se odnose na tradicionalni promet između Irske i Ujedinjene Kraljevine.”

   Članak 3.
   Od 1. siječnja 1978., sljedeći članak 4.b umeće se u Direktivu 64/432/EEZ:

      „Članak 4.b
      Ne dovodeći u pitanje članak 4.a, države članice koje su slobodne od bolesti slinavke i šapa više od dvije godine; koje ne provode rutinska cijepljenja i koje uz odstupanje od zahtjeva ove Direktive ne dopuštaju na svom državnom području životinje cijepljene protiv navedene bolesti tijekom razdoblja koje će se odrediti u skladu s postupkom iz članka 12., mogu do 31. prosinca 1982. i dok udovoljavaju općim načelima Ugovora nametnuti sljedeće uvjete za uvođenje životinja za rasplod, uzgoj i klanje na svoje državno područje:

                  A.

                  kad takve životinje dolaze iz države članice koja je slobodna od bolesti slinavke i šapa najmanje dvije godine:

                              1.

                              ne provodi cijepljenje protiv bolesti slinavke i šapa i ne dopušta prisutnost životinja cijepljenih protiv navedene bolesti na svom državnom području, a životinje moraju ispunjavati zahtjeve ove Direktive, uz iznimku odredbi koje se odnose na obvezno cijepljenje protiv bolesti slinavke i šapa;

                              2.

                              provodi cijepljenje protiv bolesti slinavke i šapa i dopušta prisutnost životinja cijepljenih protiv navedene bolesti na svom državnom području, a životinje moraju biti podvrgnute zahtjevima ove Direktive, uz iznimku odredbi koje se odnose na cijepljenje protiv bolesti slinavke i šapa, koje se zamjenjuju sljedećim jamstvima:

                                          —

                                          goveda moraju biti podvrgnuta testu na prisutnost virusa bolesti slinavke i šapa koji uključuje bris grkljana i ždrijela (poznatog kao „probang test”), s negativnim rezultatom,

                                          —

                                          goveda i svinje moraju biti podvrgnuti serološkom testu na otkrivanje protutijela na bolest slinavke i šapa, s negativnim rezultatom,

                                          —

                                          goveda i svinje moraju se držati u izolaciji 14 dana u zemlji izvoza bilo na gospodarstvu podrijetla ili u karantenskom objektu i pod nadzorom službenog veterinara,

                                    uz poštovanje sljedećeg:

                                          i.

                                          niti jedna životinja na gospodarstvu podrijetla ili u karantenskom objektu (kad je potrebno) tijekom razdoblja od 21 dan prije izvoza ne smije se cijepiti protiv bolesti slinavke i šapa i u tom istom razdoblju ne smiju se na gospodarstvo ili u karantenski objekt uvoditi druge životinje, osim onih koje će se izvoziti;

                                          ii.

                                          kad se testovi zahtijevani za primjenu ovog članka provode na gospodarstvu, životinje koje su namijenjene izvozu moraju biti odvojene od drugih životinja do trenutka izvoza.

                                    Životinje također moraju biti 21 dan u karanteni u zemlji uvoznici;

                  B.

                  kad takve životinje dolaze iz države članice koja nije slobodna od bolesti slinavke i šapa najmanje dvije godine:

                              1.

                              ne provodi cijepljenje protiv bolesti slinavke i šapa i ne dopušta prisutnost životinja cijepljenih protiv navedene bolesti na svom državnom području, a životinje moraju biti podvrgnute zahtjevima ove Direktive, uz iznimku odredbi koje se odnose na cijepljenje protiv bolesti slinavke i šapa, koje se zamjenjuju sljedećim jamstvima:

                                          —

                                          goveda moraju biti podvrgnuta testu na prisutnost virusa bolesti slinavke i šapa koji uključuje bris grkljana i ždrijela (poznatog kao „probang test”), s negativnim rezultatom,

                                          —

                                          goveda i svinje moraju biti podvrgnuti serološkom testu na otkrivanje protutijela na bolest slinavke i šapa, s negativnim rezultatom,

                                          —

                                          goveda i svinje moraju se držati u izolaciji 14 dana u karantenskom objektu u zemlji izvoza i pod nadzorom službenog veterinara,

                                    uz poštovanje sljedećeg:

                                          i.

                                          niti jedna životinja na gospodarstvu podrijetla ili u karantenskom objektu (kad je potrebno) tijekom razdoblja od 30 dana prije izvoza ne smije se cijepiti protiv bolesti slinavke i šapa i u tom istom razdoblju ne smiju se na gospodarstvo ili u karantenski objekt uvoditi druge životinje, osim onih koje će se izvoziti;

                                          ii.

                                          kad se testovi zahtijevani za primjenu ovog članka provode na gospodarstvu, životinje namijenjene izvozu moraju biti odvojene od drugih životinja do trenutka izvoza.

                                    Životinje također moraju biti 21 dan u karanteni u zemlji odredišta;

                              2.

                              provodi cijepljenje protiv bolesti slinavke i šapa i dopušta prisutnost životinja cijepljenih protiv navedene bolesti na svom državnom području, a životinje moraju biti podvrgnute zahtjevima iz podstavka B točke 1. i bilo kojim dodatnim zahtjevima koji mogu biti usvojeni u skladu s postupkom iz članaka 12. ili 13.

            Postupak iz članka 12. koristit će se za određivanje detaljnih pravila za primjenu ovog članka, a posebno za razvrstavanje država članica u kategorije iz prvih podstavaka A ili B, te pravila za pristupanje navedenim kategorijama.”

   Članak 4.
   Članak 7. stavak 1. točka A podstavak (b) Direktive 64/432/EEZ briše se.
   U članku 7. stavku 1. točki C Direktive 64/432/EEZ, datum „31. prosinca 1977.” zamjenjuje se datumom „31. prosinca 1979.”.
   Članak 5.
   Od 1. siječnja 1978., članak 8. stavak 2. Direktive 72/462/EEZ nadopunjuje se i glasi:

      „U pogledu životinja za rasplod i uzgoj, zahtjevi ovog stavka mogu se razlikovati od jedne države članice do druge na temelju posebnih odredbi koje države članice uživaju u okviru prometa unutar Zajednice.”

   Članak 6.
   Od 1. siječnja 1978., tekst članka 33. Direktive 72/462/EEZ zamjenjuje se sljedećim:

      „Članak 33.
      Kod primjene članaka 8. i 16., uvjeti propisani u skladu s postupkom iz članka 29. za uvoz koji provode neke države članice moraju biti najmanje jednako strogi kao uvjeti koje iste države članice primjenjuju u okviru prometa unutar Zajednice.”

   Članak 7.
   Države članice donose zakone i druge propise potrebne za usklađivanje s odredbama ove Direktive najkasnije do:

               (a)

               1. siječnja 1977. u pogledu odredbi iz članka 1.;

               (b)

               1. siječnja 1978. u pogledu ostalih odredbi.

         One o tome odmah obavješćuju Komisiju.
   Članak 8.
   Ova je Direktiva upućena državama članicama.

      Sastavljeno u Bruxellesu 21. prosinca 1976.

            Za Vijeće

            Predsjednik

         A. P. L. M. M. van der STEE

      (1)  SL C 6, 10.1.1977., str. 141.

      (2)  Mišljenje doneseno 27. listopada 1976. (još nije objavljeno u Službenom listu).

      (3)  SL L 73, 27.3.1972., str. 14.

      (4)  SL L 302, 31.12.1972., str. 24.

      (5)  SL L 302, 31.12.1972., str. 28.

      (6)  SL L 172, 3.7.1975., str. 17.

      (7)  SL br. 121, 29.7.1964., str. 1977/64.


title: Direktiva Komisije 2005/87/EZ od 5. prosinca 2005. o izmjeni Priloga I. Direktivi 2002/32/EZ Europskog parlamenta i Vijeća o nepoželjnim tvarima u hrani za životinje u vezi s olovom, fluorom i kadmijem  Tekst značajan za EGP

text:
                  03/Sv. 66

                  HR

                  Službeni list Europske unije

                  63

            32005L0087

                  L 318/19

                  SLUŽBENI LIST EUROPSKE UNIJE

            DIREKTIVA KOMISIJE 2005/87/EZ
      od 5. prosinca 2005.
      o izmjeni Priloga I. Direktivi 2002/32/EZ Europskog parlamenta i Vijeća o nepoželjnim tvarima u hrani za životinje u vezi s olovom, fluorom i kadmijem
      (Tekst značajan za EGP)
      KOMISIJA EUROPSKIH ZAJEDNICA,
      uzimajući u obzir Ugovor o osnivanju Europske zajednice,
      uzimajući u obzir Direktivu 2002/32/EZ Europskog parlamenta i Vijeća od 7. svibnja 2002. o nepoželjnim tvarima u hrani za životinje (1), a posebno njezin članak 8. stavak 1.,
      uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima u hrani za životinje (2), a posebno treću rečenicu njezina članka 13. stavka 2.,
      budući da:

                  (1)

                  Direktivom 2002/32/EZ određuje se da je zabranjeno korištenje proizvoda predviđenih kao hrana za životinje, koji sadrže nepoželjne tvari čije količine prelaze najviše dopuštene količine utvrđene u njezinu Prilogu I.

                  (2)

                  Prilikom donošenja Direktive 2002/32/EZ Komisija je izjavila da će se odredbe utvrđene u Prilogu I. te Direktive preispitivati na temelju ažuriranih znanstvenih procjena rizika i vodeći računa o zabrani razvodnjavanja kontaminiranih nesukladnih proizvoda namijenjenih prehrani životinja.

                  (3)

                  Znanstveno vijeće o onečišćivačima u prehrambenom lancu Europske agencije za sigurnost hrane (EFSA) 2. lipnja 2006. na zahtjev Komisije usvojilo je mišljenje u vezi s olovom kao nepoželjnom tvari u hrani za životinje.

                  (4)

                  Onečišćenje hrane olovom od interesa je za javno zdravlje. Olovo se nakuplja u određenoj količini u tkivima bubrega i jetara, mišićna tkiva sadrže vrlo niske količine rezidua olova i prijenos u mlijeko je ograničen. Stoga hrana životinjskoga podrijetla nije veći izvor ljudske izloženosti olovu.

                  (5)

                  Čini se da su goveda i ovce najosjetljivije životinjske vrste u odnosu na akutnu toksičnost olova. Dojavljena su pojedinačna trovanja, kao posljedica unošenja u tijelo krmiva podrijetlom iz zagađenih područja ili slučajnog unošenja izvora olova. No, razine nađene u komercijalnim krmivima u Europskoj uniji ne uzrokuju kliničke znakove trovanja.

                  (6)

                  Zakonske odredbe, trenutačno na snazi u vezi s olovom u proizvodima namijenjenim prehrani životinja, općenito su prikladne i ne predstavljaju bilo kakvu opasnost za zdravlje ljudi, zdravlje životinja niti imaju nepovoljno djelovanje na stočarsku proizvodnju.

                  (7)

                  Čini se da su goveda i ovce najosjetljivije životinjske vrste, a zelena krma je značajna sastavnica njihova dnevnog obroka, pa je važno predvidjeti preispitivanje u vezi s mogućim daljnjim smanjenjem najviše dopuštene količine olova u zelenim krmivima.

                  (8)

                  Osim toga, preporučljivo je utvrditi najviše dopuštene količine olova u dodacima koji spadaju u funkcionalnu skupinu elemenata u tragovima, veziva i tvari za sprečavanje stvaranja gruda, kao i za premikse. Pri utvrđivanju najviše dopuštene količine za premikse uzimaju se u obzir dodaci s najvećom dopuštenom količinom olova, a ne osjetljivost različitih životinjskih vrsta na olovo. Stoga je odgovornost proizvođača premiksa da osigura da su, s ciljem zaštite zdravlja životinja i javnoga zdravlja, osim poštivanja najviših dopuštenih količina za premikse, upute za korištenje premiksa u skladu s najvišim dopuštenim količinama za dopunske i potpune krmna smjesa.

                  (9)

                  Znanstveno vijeće o zagađivačima u prehrambenom lancu Europske agencije za sigurnost prehrambenih proizvoda (EFSA) 22. rujna 2004. na zahtjev Komisije usvojilo je mišljenje u vezi s fluorom kao nepoželjnom tvari u hrani za životinje.

                  (10)

                  Fluorid se gomila posebno u kalcificirajućim tkivima. Suprotno tomu, prijenos u jestiva tkiva, uključujući mlijeko i jaja, ograničen je. Stoga, koncentracija fluorida u hranama životinjskoga podrijetla doprinosi tek marginalno izloženosti ljudi.

                  (11)

                  U Europskoj uniji razine fluorida u travi na pašnjacima, bilju i krmnim smjesama općenito su niske i slijedom toga izloženost životinja fluoridu uglavnom je ispod razine koja uzrokuje štetne posljedice. Međutim, u nekim određenim zemljopisnim područjima i tu i tamo u blizini industrijskih postrojenja s visokom emisijom fluorida, prekomjerna izloženost fluoru povezana je s deformacijama zubi i kostura.

                  (12)

                  Postojeći zakonski propisi u vezi s fluorom u proizvodima namijenjenim prehrani životinja su zadovoljavajući i osiguravaju da ti proizvodi ne predstavljaju bilo kakvu opasnost za zdravlje ljudi i životinja, niti imaju štetno djelovanje na stočarsku proizvodnju.

                  (13)

                  Postupak ekstrakcije koji se primjenjuje znatno utječe na analitičke rezultate te je stoga preporučljivo utvrditi postupak ekstrakcije. Mogu se primjenjivati jednakovrijedni postupci s dokazanom jednakovrijednom učinkovitošću ekstrakcije.

                  (14)

                  Razina fluora u morskim rakovima takva je da se morala promijeniti za morske krile kako bi se uzele u obzir nove tehnike prerade kojima se poboljšava prehrambena kvaliteta i smanjuje gubitak biomase, ali što također ima za posljedicu više razine fluora u gotovom krajnjem proizvodu.

                  (15)

                  Direktivom Komisije 84/547/EEZ od 26. listopada 1984., kojom se izmjenjuju prilozi Direktivi Vijeća 70/524/EEZ u vezi s dodacima u hrani za životinje (3), utvrđuje se najviša dopuštena količina fluora u vermikulitu (E 561). Područje djelovanja Direktive 2002/32/EZ predviđa mogućnost utvrđivanja najviših dopuštenih količina nepoželjnih tvari u dodacima hrani za životinje, kao i pravila prema kojima se nepoželjne tvari skupljaju u jedinstveni tekst radi veće jasnoće.

                  (16)

                  Znanstveno vijeće o zagađivačima u prehrambenom lancu Europske agencije za sigurnost hrane (EFSA), 2. lipnja 2004. usvojilo je na zahtjev Komisije mišljenje u vezi s kadmijem kao nepoželjnom tvari u hrani za životinje.

                  (17)

                  Zagađenost hrane kadmijem od interesa je za javno zdravlje. Akumuliranje kadmija u životinjskom tkivu ovisi o koncentraciji u prehrani i trajanju izlaganja. Kratki životni vijek životinja poput svinja za tov i peradi umanjuje opasnost od nepoželjnih koncentracija kadmija u jestivim tkivima tih životinja. Preživači i konji, međutim, mogu za vrijeme njihova životnog vijeka biti izloženiji kadmiju koji je prisutan na pašnjacima. U određenim područjima to može imati za posljedicu nepoželjno nakupljanje kadmija, posebno u bubrezima.

                  (18)

                  Kadmij je otrovan za sve životinjske vrste. Kod većine domaćih životinjskih vrsta, uključujući svinje, koje se smatraju najosjetljivijom vrstom, ne dolazi do većih kliničkih simptoma ako koncentracija kadmija u prehrani ne prelazi 5 mg/kg hrane za životinje.

                  (19)

                  Postojeći zakonski propisi u vezi s kadmijem u proizvodima namijenjenim prehrani životinja zadovoljavajući su i osiguravaju da ti proizvodi ne predstavljaju bilo kakvu opasnost za zdravlje ljudi i životinja, niti imaju štetno djelovanje na stočarsku proizvodnju.

                  (20)

                  Do sada nije utvrđena najviša dopuštena količina za hranu za kućne ljubimce i krmiva mineralnoga podrijetla osim fosfata. Preporučljivo je utvrditi najvišu dopuštenu količinu za te proizvode namijenjene za prehranu životinja. Preporučljivo je izmijeniti sadašnju najvišu dopuštenu količinu kadmija za hranu za ribe kako bi se uzeo u obzir najnoviji napredak u formulaciji hrane za ribe u koju je uključen veći omjer ribljeg ulja i ribljeg brašna. Osim toga, preporučljivo je utvrditi najviše dopuštene količine kadmija u dodacima koji spadaju u funkcionalnu skupinu mineralni elementi u tragovima, veziva i tvari za sprečavanje stvaranja gruda, kao i za premikse. Pri utvrđivanju najviše dopuštene količine za premikse uzimaju se u obzir dodaci s najvećom količinom kadmija, a ne osjetljivost pojedinih životinjskih vrsta na kadmij. Kako je predviđeno u članku 16. Uredbe (EZ) br. 1831/2003, s ciljem zaštite zdravlja životinja i javnog zdravlja, odgovornost je proizvođača premiksa osigurati da su, osim poštivanja najviših dopuštenih količina za premikse, upute za korištenje premiksa u skladu s najvišim dopuštenim količinama za dopunske i potpune krmne smjese.

                  (21)

                  Stoga je, u skladu s tim, potrebno izmijeniti Direktivu 2002/32/EZ i Direktivu 84/547/EEZ.

                  (22)

                  Mjere predviđene u ovoj Direktivi u skladu su s mišljenjem Stalnog odbora za prehrambeni lanac i zdravlje životinja,

            DONIJELA JE OVU DIREKTIVU:
      Članak 1.
      Prilog I. Direktivi 2002/32/EZ mijenja se u skladu s Prilogom ovoj Direktivi.
      Članak 2.
      Ne dovodeći u pitanje ostale uvjete za odobravanje dodatka vermikulita, koji pripada u skupinu „veziva, tvari za sprečavanje stvaranja gruda i sredstva za zgrušavanje”, utvrđenih u Direktivi 70/524/EEZ, najviša dopuštena količina fluora mora biti kako je predviđeno u Prilogu ovoj Direktivi.
      Članak 3.
      1.   Države članice donose potrebne zakone i druge propise kako bi se uskladili s odredbama ove Direktive najkasnije dvanaest mjeseci od njezina stupanja na snagu. One odmah dostavljaju Komisiji tekst tih odredbi i korelacijsku tablicu između tih odredbi i ove Direktive.
      Kad države članice donose ove mjere, te mjere prilikom njihove službene objave sadržavaju uputu na ovu Direktivu ili se uz njih navodi takva uputa. Načine toga upućivanja utvrđuju države članice.
      2.   Države članice Komisiji dostavljaju tekst odredbi nacionalnog prava koji se donosi u području na koje se odnosi ova Direktiva.
      Članak 4.
      Ova Direktiva stupa na snagu dvadesetoga dana od objave u Službenom listu Europske unije.
      Članak 5.
      Ova je Direktiva upućena državama članicama.

         Sastavljeno u Bruxellesu 5. prosinca 2005.

               Za Komisiju

            Markos KYPRIANOU

               Član Komisije

         (1)  SL L 140, 30.5.2002., str. 10. Direktiva kako je zadnje izmijenjena Direktivom Komisije 2005/8/EZ (SL L 27, 29.1.2005., str. 44.).

         (2)  SL L 268, 18.10.2003., str. 29. Uredba kako je izmijenjena Uredbom Komisije (EZ) br. 378/2005 (SL L 59, 5.3.2005., str. 8.).

         (3)  SL L 297, 15.11.1984., str. 40.

         PRILOG
         Prilog I. Direktivi 2002/32/EZ mijenja se kako slijedi:

                     1.

                     Redak 2., olovo, zamjenjuje se sljedećim:

                                 Nepoželjne tvari

                                 Proizvodi namijenjeni prehrani životinja

                                 Najviša dopuštena količina u mg/kg (ppm) u odnosu na hranu za životinje sa sadržajem vlage od 12 %

                                 (1)

                                 (2)

                                 (3)

                                             „2.

                                             Olovo (*)

                                 Krmiva s iznimkom:

                                 10

                                 – zelena krma (**)

                                 30  (***)

                                 – fosfati i vapnenaste morske alge

                                 15

                                 – kalcijev karbonat

                                 20

                                 – kvasci

                                 5

                                 Dodaci koji pripadaju funkcionalnoj skupini mineralna mješavina

                                 100

                                 – cinkov oksid

                                 400  (***)

                                 – manganov oksid, željezov karbonat, bakrov karbonat

                                 200  (***)

                                 Dodaci koji pripadaju funkcionalnoj skupini veziva, tvari za sprečavanje stvaranja gruda, osim

                                 30  (***)

                                 – klinoptilolit vulkanskoga podrijetla

                                 60  (***)

                                 Premiksi

                                 200  (***)

                                 Dopunske krma smjesa uz iznimku

                                 10

                                 – mineralnih mješavina

                                 15

                                 Potpuna krmna smjesa

                                 5

                     2.

                     Redak 3., fluor, zamjenjuje se sljedećim:

                                 Nepoželjne tvari

                                 Proizvodi namijenjeni prehrani životinja

                                 Najviša dopuštena količina u mg/kg (ppm) u odnosu na hranu za životinje sa sadržajem vlage od 12 %

                                 (1)

                                 (2)

                                 (3)

                                             „3.

                                             Fluor (****)

                                 Krmiva s iznimkom:

                                 150

                                 – hrana za životinje životinjskoga podrijetla uz iznimku morskih rakova kao što su morski krili

                                 500

                                 – morski ljuskari kao što su morski krili

                                 3 000

                                 – fosfati

                                 2 000

                                 – kalcijev karbonat

                                 350

                                 – magnezijev oksid

                                 600

                                 – vapnenaste morske alge

                                 1 000

                                 – vermikulit (E 561)

                                 3 000  (*****)

                                 – fosfati i vapnenaste morske alge

                                 – kvasci

                                 Dopunske krmne smjese

                                 – koje sadrže ≥ 4 % fosfora

                                 500

                                 – koje sadrže > 4 % fosfora

                                 125 na 1 % fosfora

                                 Potpune krmne smjese uz iznimku

                                 150

                                 – potpunih krmnih smjesa za goveda, ovce i koze

                                 – – u vrijeme laktacije

                                 30

                                 – – ostalo

                                 50

                                 – potpune krmne smjese za svinje

                                 100

                                 – potpune krmne smjese za perad

                                 350

                                 – potpune krmne smjese za piliće

                                 250

                     3.

                     Redak 6., olovo, zamjenjuje se sljedećim:

                                 Nepoželjne tvari

                                 Proizvodi namijenjeni prehrani životinja

                                 Najviša dopuštena količina u mg/kg (ppm) u odnosu na hranu za životinje sa sadržajem vlage od 12 %

                                 (1)

                                 (2)

                                 (3)

                                             „6.

                                             Kadmij (******)

                                 Krmiva biljnoga podrijetla:

                                 1

                                 Krmiva životinjskoga podrijetla

                                 2

                                 Krmiva mineralnog podrijetla, osim

                                 2

                                 – fosfata

                                 10

                                 Dodaci koji pripadaju funkcionalnoj skupini mineralni elementi u tragovima osim

                                 10

                                 – bakrovog oksida, manganova oksida, cinkova oksida i manganova sulfata monohidrat

                                 30  (*******)

                                 Dodaci koji pripadaju funkcionalnoj skupini veziva, tvari za sprječavanje stvaranja grudica

                                 2

                                 Premiksi

                                 15  (*******)

                                 Mineralna mješavina

                                 – koje sadrže < 7 % fosfora

                                 5

                                 – koje sadrže ≥ 7 % fosfora

                                 0,75 na 1 % fosfora, s najviše 7,5

                                 Dopunske krmne smjese a kućne ljubimce

                                 2

                                 Ostale dopunske hrane krmne smjese

                                 0,5

                                 Potpune krmne smjese za goveda, ovce i koze, te hrana za ribe, osim

                                 1

                                 – potpune krmne smjese za kućne ljubimce

                                 2

                                 – potpune krmne smjese za telad, janjad i jarad, te ostale potpune krmne smjese

                                 0,5

            (*)  Najviša dopuštena količina odnosi se na analitičko utvrđivanje olova, pri čemu se ekstrakcija vrši u dušičnoj kiselini (5 % w/w) 30 minuta na temperaturi vrenja. Može se primijeniti istovrijedan postupak ekstrakcije za koji se može dokazati da ima istu učinkovitost ekstrakcije.

            (**)  Zelena krma uključuje proizvode namijenjene prehrani životinja poput sijena, silaže (zelene hrane iz silosa), svježe trave itd.

            (***)  Količine će se preispitati do 31. prosinca 2007. s ciljem smanjenja najviših dopuštenih količina.”

            (****)  Najviša dopuštena količina odnosi se na analitičko utvrđivanje fluora, pri čemu se ekstrakcija vrši u solnoj kiselini 1 N, 20 minuta na sobnoj temperaturi. Može se primijeniti istovrijedan postupak ekstrakcije za kojeg se može dokazati da ima istu učinkovitost ekstrakcije.

            (*****)  Količine će se preispitati do 31. prosinca 2007. s ciljem smanjenja najviših dopuštenih količina.”

            (******)  Najviša dopuštena količina odnosi se na analitičko utvrđivanje kadmija, pri čemu se ekstrakcija vrši u dušičnoj kiselini (5 % w/w) 30 minuta na temperaturi vrenja. Može se primijeniti istovrijedan postupak ekstrakcije za koji se može dokazati da ima istu učinkovitost ekstrakcije.

            (*******)  Razine će se preispitati do 31. prosinca 2007. s ciljem smanjenja najviših dopuštenih količina.”


title: 87/489/EEZ: Direktiva Vijeća od 22. rujna 1987. o izmjeni direktiva 64/432/EEZ i 72/461/EEZ s obzirom na određene mjere koje se odnose na svinjsku kugu

text:
               03/Sv. 013

               HR

               Službeni list Europske unije

               37

         31987L0489

               L 280/28

               SLUŽBENI LIST EUROPSKE UNIJE

               22.09.1987.

      DIREKTIVA VIJEĆA

   od 22. rujna 1987.
   o izmjeni direktiva 64/432/EEZ i 72/461/EEZ s obzirom na određene mjere koje se odnose na svinjsku kugu
   (87/489/EEZ)
   VIJEĆE EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice,
   uzimajući u obzir Odluku Vijeća 87/231/EEZ od 7. travnja 1987. o izmjeni direktiva 64/432/EEZ i 72/461/EEZ s obzirom na određene mjere koje se odnose na svinjsku kugu (1), a posebno njezin članak 3.,
   uzimajući u obzir prijedlog Komisije (2),
   uzimajući u obzir mišljenje Europskog parlamenta (3),
   uzimajući u obzir mišljenje Gospodarskog i socijalnog odbora (4),
   budući da, u skladu s člankom 2. Odluke 87/230/EEZ (5), Vijeće posebno donosi odluke o potrebnim mjerama koje države članice moraju primjenjivati da bi se u Zajednici iskorijenila klasična svinjska kuga; budući da će takve mjere vjerojatno imati učinak na čitav niz uredbi Zajednice koje su do danas donesene u vezi s pitanjima politike o zdravlju životinja u prometu životinjama i mesom; budući da je potrebno izmijeniti propise u tim uredbama da bi se mogla jamčiti učinkovitost tih mjera;
   budući da su u Direktivi Vijeća 64/432/EEZ od 26. lipnja 1964. o zdravstvenim problemima životinja koji utječu na trgovinu govedima i svinjama unutar Zajednice (6) definirani uvjeti kojima moraju udovoljiti žive svinje u pogledu klasične svinjske kuge namijenjene trgovini unutar Zajednice;
   budući da su u Direktivi Vijeća 72/461/EEZ od 12. prosinca 1972. o zdravstvenim problemima koji utječu na promet svježim mesom unutar Zajednice (7) definirani uvjeti kojima svježe meso svinja namijenjeni za trgovinu unutar Zajednice mora udovoljiti u pogledu klasične svinjske kuge;
   budući da su kao posljedica nacionalnih programa za iskorjenjivanje klasične svinjske kuge uvedenih u okviru mjera Zajednice neke države članice potpuno iskorijenile bolest i mogu se proglasiti službeno slobodnim od klasične svinjske kuge; budući da im se stoga mora omogućiti održavanje statusa koji su stekle i sprečavanje ponovne pojave bolesti na njihovu području jačanjem sigurnosnih mjera koje imaju u pogledu prometa dotičnim proizvodima, s obzirom na štetne učinke ove bolesti na produktivnost stada svinja i na prihode onih koji su u tom sektoru zaposleni,
   DONIJELO JE OVU DIREKTIVU:
   Članak 1.
   Direktiva 64/432/EEZ ovime se izmjenjuje kako slijedi:

               1.

               Na kraju članka 2. točke (p), druge alineje, te točke (q) drugog podstavka, dodaje se „za najmanje prethodnih 12 mjeseci”.

               2.

               U članku 4.b stavku 1. točki (c), četvrtom i petom redu riječi „djelujući jedinstveno” zamjenjuju se s „djelujući kvalificiranom većinom”.

               3.

               Članak 4.b stavak 2. mijenja se i glasi:
               „2.   Ovaj članak primjenjuje se do 31. prosinca 1991. Komisija će najkasnije do 1. srpnja 1991. dostaviti Vijeću izvješće o načinu kako se situacija razvija, posebno u odnosu na promet, uz odgovarajuće prijedloge u vezi sa svinjskom kugom.
               Vijeće će o tim prijedlozima odlučiti najkasnije do 31. prosinca 1991. kvalificiranom većinom.”

               4.

               U članku 7. stavku 1.:

                           —

                           u točki (f), „31. prosinca 1988.” zamjenjuje se s „31. prosinca 1991.”,

                           —

                           u točki (g), upućivanje na članak 3. stavak 3. točku (e) zamjenjuje se upućivanjem na članak 3. stavak 3. točku (d).

         Članak 2.
   Članak 13.a Direktive 72/461/EEZ ovime se izmjenjuje kako slijedi:

               —

               u stavku 1., drugom podstavku, trećem redu, „u klaonicama u kojima cijepljene svinje” zamjenjuje se s „u klaonicama, u kojima svinje, koje su cijepljene u prethodnih 12 mjeseci”,

               —

               u stavku 2., riječi „djelujući jedinstveno” zamjenjuju se s „djelujući kvalificiranom većinom”,

               —

               u stavku 3., prvom i trećem podstavku, „31. prosinca 1988.” zamjenjuje se s „31. prosinca 1991.”

         Članak 3.
   Države članice donose zakone i druge propise potrebne za usklađivanje s odredbama ove Direktive najkasnije do 31. prosinca 1988. One o tome odmah obavješćuju Komisiju.
   Članak 4.
   Ova je Direktiva upućena državama članicama.

      Sastavljeno u Bruxellesu 22. rujna 1987.

            Za Vijeće

            Predsjednik

         L. TØRNÆS

      (1)  SL L 99, 11.4.1987., str. 18.

      (2)  SL C 295, 21.11.1986., str. 5.

      (3)  SL C 76, 23.3.1987., str. 169.

      (4)  SL C 83, 30.3.1987., str. 3.

      (5)  SL L 99, 11.4.1987., str. 16.

      (6)  SL 121, 29.7.1964., str. 1977/64.

      (7)  SL L 302, 31.12.1972., str. 28.


title: Direktiva 2000/20/EZ Europskog parlamenta i Vijeća od 16. svibnja 2000. o izmjeni Direktive Vijeća 64/432/EEZ o zdravstvenim problemima životinja koji utječu na promet govedima i svinjama unutar Zajednice

text:
               03/Sv. 018

               HR

               Službeni list Europske unije

               89

         32000L0020

               L 163/35

               SLUŽBENI LIST EUROPSKE UNIJE

               16.05.2000.

      DIREKTIVA 2000/20/EZ EUROPSKOG PARLAMENTA I VIJEĆA

   od 16. svibnja 2000.
   o izmjeni Direktive Vijeća 64/432/EEZ o zdravstvenim problemima životinja koji utječu na promet govedima i svinjama unutar Zajednice
   EUROPSKI PARLAMENT I VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 37. i članak 152. stavak 4. točku (b),
   uzimajući u obzir prijedlog Komisije,
   uzimajući u obzir mišljenje Gospodarskog i socijalnog odbora (1),
   nakon savjetovanja s Odborom regija,
   u skladu s postupkom utvrđenim u članku 251. Ugovora (2),
   budući da:

               (1)

               Direktiva 64/432/EEZ (3) izmijenjena je i ažurirana Direktivom 97/12/EZ (4) i Direktivom 98/46/EZ (5).

               (2)

               Problemi u vezi s provedbom Direktive 64/432/EEZ, kako je izmijenjena dvjema gore spomenutim direktivama, zahtijevaju prijelazne mjere kako bi se izbjeglo narušavanje prometa živim govedima i svinjama.

               (3)

               Nadalje, Direktiva 64/432/EEZ i Uredba Vijeća (EZ) br. 820/97 od 21. travnja 1997. o utvrđivanju sustava za označivanje i registraciju životinja vrste goveda i o označivanju goveđeg mesa i proizvoda od goveđeg mesa (6) odnose se na stvaranje računalnih baza podataka, između ostalog za goveda, kako bi se pohranile informacije o životinjama i njihovom premještanju.

               (4)

               Naišlo se na probleme u primjeni uvjeta zdravlja životinja, a posebno u odnosu na povezanost s označivanjem i registracijom životinja.

               (5)

               Direktivu 64/432/EEZ treba izmijeniti kako bi se osigurala dosljednost s pravilima Zajednice i omogućilo da Komisija usvoji prijelazne mjere koje omogućavaju državama članicama da se prilagode novim uvjetima prometa.

               (6)

               Kao posljedica, primjereno je odgoditi stupanje na snagu određenih odredbi spomenute direktive.

               (7)

               Mjere potrebne za provedbu ove Direktive treba usvojiti u skladu s Odlukom Vijeća 1999/468/EZ od 28. lipnja 1999. o utvrđivanju postupaka za izvršavanje provedbenih ovlasti dodijeljenih Komisiji (7),

         DONIJELI SU OVU DIREKTIVU:
   Članak 1.
   Direktiva 64/432/EEZ ovime se mijenja kako slijedi:

               1.

               sljedeća se točka dodaje u članku 6. stavku 2.:

                           „(e)

                           do 31. prosinca 2000., nisu podložna zahtjevima testiranja propisanima u točkama (a) ili (b) u slučaju goveda mlađih od 30 mjeseci koja su namijenjena za proizvodnju mesa i koja:

                                       —

                                       dolaze s gospodarstva koje je službeno slobodno od tuberkuloze goveda i službeno slobodno od bruceloze goveda,

                                       —

                                       su praćena valjano ispunjenim veterinarskim certifikatom iz stavka 7. odjeljka A Priloga F prema obrascu 1.,

                                       —

                                       ostaju pod nadzorom do klanja,

                                       —

                                       nisu tijekom prijevoza došla u kontakt s govedima koja ne dolaze iz stada koja su službeno slobodna od tih bolesti,

                                 i pod uvjetom da:

                                       —

                                       se ti postupci ograniče na promet među državama članicama ili regijama država članica s istim zdravstvenim statusom s obzirom na tuberkulozu ili brucelozu,

                                       —

                                       odredišna država članica poduzme sve potrebne mjere kako bi izbjegla svaku kontaminaciju domaćih stada,

                                       —

                                       države članice uspostavljaju odgovarajući sustav nasumičnog uzorkovanja, pregleda i kontrola koji trebaju osigurati učinkovitu provedbu tih pravila,

                                       —

                                       Komisija nadzire odgovarajuću primjenu ove Direktive kako bi osigurala da se države članice u cijelosti pridržavaju pravila;”;

               2.

               u drugom podstavku članka 6. stavka 3. „31. prosinca 1999.” zamjenjuje se s „31. prosinca 2000.”;

               3.

               sljedeći se stavak dodaje članku 16.:
               „3.   Prema potrebi za omogućivanje prelaska na novi režim predviđen ovom Direktivom, Komisija, u skladu s postupkom propisanim u članku 17.a, može usvojiti prijelazne mjere koje vrijede za razdoblje od najviše dvije godine.”;

               4.

               članak 17. zamjenjuje se sljedećim:
               „Članak 17.
               1.   Komisiji će pomagati Stalni veterinarski odbor utemeljen Odlukom 68/361/EEZ (dalje u tekstu: ‚odbor’).
               2.   Prilikom upućivanja na ovaj stavak, primjenjuje se članak 5. i članak 7. Odluke 1999/468/EZ.
               Razdoblje propisano u članku 5. stavku 6. Odluke 1999/468/EZ utvrđuje se na tri mjeseca.
               3.   Odbor donosi svoj poslovnik.”;

               5.

               umeće se sljedeći članak:
               „Članak 17.a
               1.   Komisiji pomaže Stalni veterinarski odbor utemeljen Odlukom 68/361/EEZ (dalje u tekstu: ‚odbor’).
               2.   Prilikom upućivanja na ovaj stavak, primjenjuje se članak 5. i članak 7. Oduke 1999/468/EZ, uzimajući u obzir odredbe njezinog članka 8.
               Razdoblje propisano u članku 5. stavku 6. Odluke 1999/468/EZ utvrđuje se na tri mjeseca.
               3.   Odbor donosi svoj poslovnik.”;

               6.

               u Prilogu A., I., 2., točki (c), treća alineja, između točki (1) i (2) umeće se riječ „ili”.;

               7.

               u Prilogu A., I., 4. i u Prilogu A., II., 7. točka (b) zamjenjuje se sljedećim:

                           „(b)

                           svako se govedo označava u skladu sa zakonodavstvom Zajednice, i”;

               8.

               sljedeći se stavak dodaje u Prilogu F, obrascu 1., odjeljku A.:

                           „7.

                           (3) je životinja mlađa od 30 mjeseci namijenjena proizvodnji mesa, potječe iz stada koje je službeno slobodno od tuberkuloze, bruceloze i leukoze i otprema se u skladu s člankom 6. stavkom 2. točkom (e) Direktive 64/432/EEZ prema dozvoli br. …”.

         Članak 2.
   1.   Države članice donose zakone i druge propise potrebne za usklađivanje s ovom Direktivom s učinkom od 1. prosinca 1999. One o tome odmah obavješćuju Komisiju.
   Kada države članice donose ove mjere, te mjere prilikom njihove službene objave sadržavaju uputu na ovu Direktivu ili se uz njih navodi takva uputa. Načine tog upućivanja određuju države članice.
   2.   Države članice Komisiji dostavljaju tekst glavnih odredaba nacionalnog prava koje donose u području na koje se odnosi ova Direktiva.
   Članak 3.
   Ova Direktiva stupa na snagu na dan objave u Službenom listu Europskih zajednica.
   Članak 4.
   Ova je Direktiva upućena državama članicama.

      Sastavljeno u Bruxellesu 16. svibnja 2000.

            Za Europski parlament

            Predsjednica

         N. FONTAINE

            Za Vijeće

            Predsjednik

         L. CAPOULAS SANTOS

      (1)  SL C 51, 23.2.2000., str. 31.

      (2)  Mišljenje Europskog parlamenta od 16. ožujka 2000. (još nije objavljeno u Službenom listu) i Odluka Vijeća od 17. travnja 2000.

      (3)  SL 121, 29.7.1964., str. 1977/64. Direktiva kako je zadnje izmijenjena Direktivom 98/99/EZ (SL L 358, 31.12.1998., str. 107.).

      (4)  SL L 109, 25.4.1997., str. 1.

      (5)  SL L 198, 15.7.1998., str. 22.

      (6)  SL L 117, 7.5.1997., str. 1.

      (7)  SL L 184, 17.7.1999., str. 23.


title: 76/580/EEZ: Direktiva Vijeća od 29. lipnja 1976. o izmjeni Direktive 73/239/EEZ o usklađivanju zakona i drugih propisa u odnosu na pokretanje i obavljanje poslova izravnog osiguranja osim životnog osiguranja

text:
               06/Sv. 9

               HR

               Službeni list Europske unije

               12

         31976L0580

               L 189/13

               SLUŽBENI LIST EUROPSKE UNIJE

         DIREKTIVA VIJEĆA
   od 29. lipnja 1976.
   o izmjeni Direktive 73/239/EEZ o usklađivanju zakona i drugih propisa u odnosu na pokretanje i obavljanje poslova izravnog osiguranja osim životnog osiguranja
   (76/580/EEZ)
   VIJEĆE EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice, a posebno njegov članak 57. stavak 2.,
   uzimajući u obzir prijedlog Komisije,
   uzimajući u obzir mišljenje Skupštine (1),
   uzimajući u obzir mišljenje Gospodarskog i socijalnog odbora (2),
   budući da je Direktiva Vijeća 73/239/EEZ od 24. srpnja 1973. o usklađivanju zakona i drugih propisa u odnosu na pokretanje i obavljanje poslova izravnog osiguranja osim životnog osiguranja (3), kako bi se olakšalo pokretanje i obavljanje navedenog poslovanja, uklonila određena odstupanja između nacionalnih zakonodavstava; budući da je osigurala primjerenu zaštitu osiguranika i trećih strana u svim državama članicama i da su istodobno posebno usklađene odredbe koje se odnose na financijska jamstva tražena od osiguravajućih društava;
   budući da sukladno toj Direktivi minimalni jamstveni fond koji svaka država članica zahtijeva od svih društava za osiguranje koja imaju sjedište na njihovom državnom području ne može biti manji od određenog iznosa koji je izražen u obračunskim jedinicama u Direktivi;
   budući da se obračunska jedinica također navodi pri utvrđivanju iznosa prihoda od doprinosa određenih društava za uzajamno osiguranje ispod kojih se Direktiva ne primjenjuje;
   budući da za potrebe navedene Direktive „obračunska jedinica” znači jedinica koja je definirana u članku 4. Protokola o statutu Europske investicijske banke; budući da je temeljem te definicije konverzija iznosa navedenih u Direktivi u nacionalne valute dovela do narušavanja tržišnog natjecanja između društava čija se sjedišta nalaze u raznim državama članicama;
   budući da je Odlukom 75/250/EEZ (4) Vijeće 21. travnja 1975. definiralo europsku obračunsku jedinicu koja predstavlja prosjek svih promjena u vrijednosti valuta država članica; budući da se stopa konverzije svake valute u odnosu na ovu obračunsku jedinicu utvrđuje automatski na temelju dnevnih kotacija na deviznim tržištima; budući da korištenje ove europske obračunske jedinice postavlja društva za osiguranje na istu konkurentsku osnovu;
   budući da je u tijeku revizija članka 4. gore navedenog Protokola; budući da sukladno Odluci Upravnog odbora EIB-a od 18. ožujka 1975. ova banka koristi europsku obračunsku jedinicu definiranu u Odluci Vijeća 75/250/EEZ;
   budući da je u novije vrijeme, 18. prosinca 1975., Komisija Odlukom br. 3289/75/EZUČ (5) uz jednoglasnu suglasnost Vijeća prihvatila ovu europsku obračunsku jedinicu u primjeni Ugovora o osnivanju Europske zajednice za ugljen i čelik;
   budući da se vrijednost europske obračunske jedinice u valuti svake države članice utvrđuje na dnevnoj osnovi te budući da se referentni dan za njezino korištenje također treba utvrditi prilikom primjene ove Direktive;
   budući da bi, međutim, u određenim državama članicama uvođenje europske obračunske jedinice dovelo do smanjenja iznosa u nacionalnoj valuti koji su izraženi u obračunskim jedinicama iz Direktive; budući da bi takvo smanjenje dovelo do odgovarajućeg smanjenja zaštite koja se sada daje osiguranim strankama na temelju minimalnog jamstvenog fonda; budući da se navedeni iznosi trebaju revidirati svake dvije godine; budući da postoji vjerojatnost da će se, kao posljedica revizije, ti iznosi izmijeniti; budući da bi u određenim državama članicama nakon smanjenja iznosa izraženih u nacionalnoj valuti, pod ovim uvjetima ubrzo mogla uslijediti daljnja prilagodba u tim državama; budući da bi provedba ovih sukcesivnih mjera uzrokovala poteškoće za društva i nadzorna tijela; budući da bi se stoga ti iznosi trebali držati na razini koju bi bili ostvarili na temelju stope konverzije primjenljive prije uvođenja europske obračunske jedinice, ako je ta razina viša od razine europske obračunske jedinice, sve dok se ne revidiraju iznosi utvrđeni u Direktivi 73/239/EEZ;
   budući da promjene u gospodarskoj i monetarnoj situaciji Zajednice opravdavaju preispitivanje ovih potonjih iznosa u redovitim vremenskim razmacima,
   DONIJELO JE OVU DIREKTIVU:
   Članak 1.
   1.   Tekst članka 5. točke (a) Direktive 73/239/EEZ zamjenjuje se sljedećim:

               „(a)

               Obračunska jedinica znači europska obračunska jedinica (EOJ) kako je definirana Odlukom Komisije 3289/75/EZUČ (6). Kad god se u ovoj Direktivi navodi obračunska jedinica, vrijednost konverzije u nacionalnoj valuti koju treba usvojiti je, počevši od 31. prosinca svake godine, vrijednost konverzije na zadnji dan prethodnog mjeseca listopada za koji su konverzijske vrijednosti za europsku obračunsku jedinicu na raspolaganju u svim valutama Zajednice;”.

         2.   Sljedeća se zabilješka dodaje kao bilješka na stranici na kojoj se nalazi članak 5. Direktive 73/239/EEZ:
   Članak 2.
   Kao prijelazna mjera, a sve dok se iznosi izraženi u obračunskim jedinicama u Direktivi 73/239/EEZ ne izmijene po prvi put, iznosi izraženi u nacionalnoj valuti za konverziju obračunske jedinice, kako je definirano u članku 5. točki (a), nisu manji od onih koji su izvedeni prema stopi konverzije koja se primjenjivala na obračunsku jedinicu prije donošenja ove Direktive.
   Članak 3.
   Svake dvije godine Vijeće na prijedlog Komisije revidira i po potrebi izmjenjuje iznose izražene u obračunskim jedinicama u Direktivi 73/239/EEZ, uzimajući u obzir promjene u gospodarskoj i monetarnoj situaciji Zajednice.
   Članak 4.
   Nacionalne odredbe koje su izmijenjene u skladu s ovom Direktivom primjenjuju se od 31. prosinca 1976.
   Članak 5.
   Ova je Direktiva upućena državama članicama.

      Sastavljeno u Luxembourgu 29. lipnja 1976.

            Za Vijeće

            Predsjednik

         G. THORN

      (1)  SL C 28, 9.2.1976., str. 16.

      (2)  SL C 35, 16.2.1976., str. 17.

      (3)  SL L 228, 16.8.1973., str. 3.

      (4)  SL L 104, 24.4.1975., str. 35.

      (5)  SL L 327, 19.12.1975., str. 4.


title: Direktiva 2008/103/EZ Europskog parlamenta i Vijeća od 19. studenoga 2008. o izmjeni Direktive 2006/66/EZ o baterijama i akumulatorima i o otpadnim baterijama i akumulatorima, u odnosu na stavljanje baterija i akumulatora na tržište  Tekst značajan za EGP

text:
               13/Sv. 051

               HR

               Službeni list Europske unije

               172

         32008L0103

               L 327/7

               SLUŽBENI LIST EUROPSKE UNIJE

               19.11.2008.

      DIREKTIVA 2008/103/EZ EUROPSKOG PARLAMENTA I VIJEĆA

   od 19. studenoga 2008.
   o izmjeni Direktive 2006/66/EZ o baterijama i akumulatorima i o otpadnim baterijama i akumulatorima, u odnosu na stavljanje baterija i akumulatora na tržište
   (Tekst značajan za EGP)
   EUROPSKI PARLAMENT I VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 95. stavak 1.,
   uzimajući u obzir prijedlog Komisije,
   uzimajući u obzir mišljenje Europskoga gospodarskog i socijalnog odbora (1),
   nakon savjetovanja s Odborom regija,
   u skladu s postupkom utvrđenim u članku 251. Ugovora (2),
   budući da:

               (1)

               Članak 6. stavak 2. Direktive 2006/66/EZ (3) treba pojasniti kako bi baterije i akumulatori koji su bilo gdje u Zajednici zakonito stavljeni na tržište prije 26. rujna 2008. a ne ispunjavaju zahtjeve te Direktive mogli ostati na tržištu Zajednice i nakon toga roka. To bi objašnjenje osiguralo pravnu sigurnost u pogledu baterija stavljenih na tržište u Zajednici i neometano funkcioniranje unutarnjeg tržišta. Pojašnjenje je u skladu s načelom smanjivanja nastanka otpada i doprinijelo bi smanjenju administrativnih opterećenja.

               (2)

               Direktivu 2006/66/EZ stoga treba na odgovarajući način izmijeniti,

         DONIJELI SU OVU DIREKTIVU:
   Članak 1.
   Izmjene Direktive 2006/66/EZ
   Članak 6. stavak 2. Direktive 2006/66/EZ zamjenjuje se sljedećim:

      „2.   Države članice poduzimaju potrebne mjere kako bi osigurale da se baterije ili akumulatori koji ne ispunjavaju zahtjeve ove Direktive ne stavljaju na tržište nakon 26. rujna 2008.
      Baterije i akumulatori koji ne ispunjavaju zahtjeve ove Direktive a stavljeni su na tržište nakon toga roka povlače se s tržišta.”

   Članak 2.
   Prenošenje
   1.   Države članice donose zakone i druge propise potrebne za usklađivanje s ovom Direktivom do 5. siječnja 2009.
   Kada države članice donose ove mjere, te mjere prilikom njihove službene objave sadržavaju uputu na ovu Direktivu ili se uz njih navodi takva uputa. Načine tog upućivanja određuju države članice.
   2.   Države članice Komisiji dostavljaju tekst glavnih odredaba nacionalnog prava koje donesu u području na koje se odnosi ova Direktiva.
   Članak 3.
   Stupanje na snagu
   Ova Direktiva stupa na snagu na dan objave u Službenom listu Europske unije.
   Članak 4.
   Adresati
   Ova je Direktiva upućena državama članicama.

      Sastavljeno u Strasbourgu 19. studenoga 2008.

            Za Europski parlament

            Predsjednik

         H.-G. PÖTTERING

            Za Vijeće

            Predsjednik

         J.-P. JOUYET

      (1)  Mišljenje dano 9. srpnja 2008. (još nije objavljeno u Službenom listu).

      (2)  Mišljenje Europskog parlamenta od 9. srpnja 2008. (još nije objavljeno u Službenom listu) i Odluka Vijeća od 20. listopada 2008.

      (3)  SL L 266, 26.9.2006., str. 1.


title: 91/681/EEZ: Direktiva Vijeća od 19. prosinca 1991. o izmjeni Direktive 90/44/EEZ, kojom je izmijenjena Direktiva 79/373/EEZ o stavljanju na tržište krmnih smjesa

text:
               03/Sv. 031

               HR

               Službeni list Europske unije

               6

         31991L0681

               L 376/20

               SLUŽBENI LIST EUROPSKE UNIJE

               19.12.1991.

      DIREKTIVA VIJEĆA

   od 19. prosinca 1991.
   o izmjeni Direktive 90/44/EEZ, kojom je izmijenjena Direktiva 79/373/EEZ o stavljanju na tržište krmnih smjesa
   (91/681/EEZ)
   VIJEĆE EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice, a posebno njegov članak 43.,
   uzimajući u obzir prijedlog Komisije (1),
   uzimajući u obzir mišljenje Europskog parlamenta (2),
   uzimajući u obzir mišljenje Gospodarskog i socijalnog odbora (3),
   budući da Direktiva 79/373/EEZ (4), kako je zadnje izmijenjena Direktivom 90/654/EEZ (5), utvrđuje pravila za stavljanje na tržište krmnih smjesa u Zajednici;
   budući da Direktiva 90/44/EEZ (6) sadržava veći broj znatnih izmjena važećih pravila, posebno odredaba o označivanju krmnih smjesa koje se moraju poštovati; budući da na temelju te Direktive države članice moraju točno 22. siječnja 1992. staviti na snagu odredbe potrebne za usklađivanje s novim pravilima;
   budući da gore navedena Direktiva ne predviđa iznimke za krmne smjese proizvedene prije 22. siječnja 1992. koje se i nakon tog datuma stavljaju na tržište i koje nose oznaku koja nije u skladu s novim pravilima; budući da se to izostavljanje mora ispraviti omogućavanjem da se krmne smjese proizvedene prije 22. siječnja 1992. u skladu s pravilima koja su u tom trenutku na snazi nastave stavljati na tržište s tom oznakom do 31. prosinca 1992.,
   DONIJELO JE OVU DIREKTIVU:
   Članak 1.
   Sljedeći se podstavak dodaje članku 2. Direktive 90/44/EEZ:

      „Međutim, države članice dopuštaju da se krmne smjese proizvedene prije 22. siječnja 1992. u skladu s pravilima koja su u tom trenutku na snazi u državi članici, a koja ne zadovoljavaju odredbe ove Direktive, stavljaju na tržište do 31. prosinca 1992.”

   Članak 2.
   Države članice 22. siječnja 1992. donose zakone i druge propise potrebne za usklađivanje s ovom Direktivom. One o tome odmah obavješćuju Komisiju.
   Kad države članice donose navedene mjere, te mjere prilikom njihove službene objave sadržavaju uputu na ovu Direktivu ili se uz njih navodi takva uputa. Načine tog upućivanja određuju države članice.
   Članak 3.
   Ova je Direktiva upućena državama članicama.

      Sastavljeno u Bruxellesu 19. prosinca 1991.

            Za Vijeće

            Predsjednik

         P. DANKERT

      (1)  SL C 103, 19.4.1991., str. 18.

      (2)  SL C 183, 15.7.1991., str. 359.

      (3)  SL C 191, 22.7.1991., str. 27.

      (4)  SL L 86, 6.4.1979., str. 30.

      (5)  SL L 353, 17.12.1990., str. 48.

      (6)  SL L 27, 31.1.1990., str. 35.